Selve funnstedet var på 12,5 m x 3,5 m, som dermed antyder at fartøyets størrelse kan ha en lengde på minst 13-14 meter, og etter hvert som man gravd seg gjennom sanden ble det oppdaget tre tverrbjelker og en del av bordkledningen med rester etter en spant der man antok akterskipet lå. Disse var tverrgående bjelker med endestykker på utsiden av bordkledningen, et typisk kjennetegn på klinkbygde fartøyer fra middelalderen. Bordkledningen som var blitt blottstilt, utgjorde en del av styrbordssiden som skal ha vært bedre bevart enn babordssiden. To bunnstokker, fire tverrbjelker, to knær og to stringer har blitt funnet sammen med fem bordganger. Jernet hadde forsvunnet, så man må dermed undersøke avtrykk etter klinknaglene på treet som avslørt at avstanden mellom disse varierer mellom 18 og 21 centimeter langs bordgangen. Spantavstanden er oppgitt til omtrent 64 centimeter.